UTUSAN MALAYSIA • ISNIN 01 JULAI 2019 Refleksi al-quran Oleh ABDULLAH BUKHARI ABDUL RAHIM AL-HAFIZ Pensyarah di Jabatan Tilawah al-Quran, Pusat Bahasa, UIAM dan Timbalan Presiden Murshid. "E MAS!" Serentak jawapan pelajar perempuan kelas saya yang berjumlah 10 orang. Lantas derai tawa dua pelajar lelaki kedengaran kerana jawapan 'tepat' serentak mereka. Kisahnya, dalam satu sesi kelas, saya tanyakan apa agaknya pilihan orang perempuan jika mereka dibentangkan dengan pelbagai perkara yang terdiri daripada longgokan baju, kain, beg tangan serta kasut pelbagai jenama, emas, perak dan seorang lelaki kacak bertubuh sasa sebagai calon suami. Tampak jelas kebenaran firman Allah tentang kegemaran wanita kepada perhiasan terutama sekali emas. Ini sebagaimana firman- Nya bermaksud: "Patutkah (yang dikatakan anak Allah itu jenis perempuan) yang biasanya dididik dan dibesarkan dalam perhiasan, sedang dia (budak perempuan) semasa berbantah dan bertikam lidah tidak dapat memberikan alasan yang jelas?" (al-Zukhruf 43:18). Ayat ini menempelak segelintir Arab jahiliah yang menyifatkan malaikat sebagai anak perempuan Allah. Selain itu, ulama menjadikan ayat ini dalil keharusan orang perempuan memakai perhiasan seperti emas kerana ia sesuai dengan fitrah mereka yang lembut. Apa yang pasti jawapan serentak pelajar saya jelas menunjukkan kegemaran utama mereka adalah perhiasan dan bukannya lelaki. Saya juga pernah tanya soalan sama kepada sekumpulan murid lelaki dewasa. Apa agaknya pilihan mereka antara longgokan emas, baju, telefon pintar, wanita cantik solehah, kereta dan motorsikal. Lantas mereka jawab: "Sudah pasti wanita solehah Ustaz!" Aduhai benar sekali sabda Rasulullah bahawa godaan atau tarikan utama lelaki adalah wanita. Sabda Rasulullah maksudnya: "Tidak aku tinggalkan selepasku ujian yang jauh lebih bahaya kepada lelaki selain wanita." - Sahih Bukhari dan Muslim MEGA MIMBAR 27 Lelaki dapat bidadari, wanita dapat apa? jauh lebih hebat daripada belaian seorang lelaki. Oleh itu, untuk lebih adil kita tidak sepatutnya berfikir untuk alam akhirat dengan acuan fikir hidup di dunia yang penuh dendam kesumat dan cemburu. Apabila sampai ke syurga kelak, dendam serta cemburu sudah ditamatkan perkhidmatannya oleh Allah. Firman Allah ertinya: "Sesungguhnya orang bertakwa adalah ditempatkan dalam beberapa taman syurga, dengan mata air terpancar padanya. (Mereka dipersilakan oleh malaikat dengan berkata): "Masuklah kamu ke dalamnya dengan selamat sejahtera serta beroleh aman". "Dan Kami cabut akan apa yang ada di hati mereka daripada perasaan hasad dengki (permusuhan dan kebencian) sehingga jadilah mereka bersaudara (dalam suasana kasih mesra), serta mereka duduk saling menghadap di atas pelamin." (al-Hijr: 45-47) FITRAH wanita sukakan perhiasan terutama daripada emas. - GAMBAR HIASAN Bahkan dalam firman Allah ini kedudukan wanita mendahului perkara lain ertinya: "Dihiaskan (dan dijadikan indah) kepada manusia (lelaki): kesukaan kepada benda yang diingini nafsu, iaitu perempuan, anak- pinak; harta benda yang banyak bertimbun daripada emas, perak; kuda peliharaan yang bertanda lagi terlatih; binatang ternak serta kebun tanaman..." (Ali 'Imran: 14) KECENDERUNGAN BERBEZA Kesimpulannya, pilihan serta kecenderungan antara lelaki dan perempuan adalah berbeza. Allah selaku Pencipta manusia paling tahu apa kehendak dan keperluan mereka semasa di dunia dan akhirat. Sebut sahaja akhirat, kita dapati banyak ayat menyebut perihal bidadari syurga yang disediakan Allah kepada para penghuninya kaum lelaki. Setiap kali membicarakan ayat berkaitan bidadari syurga selalu sahaja orang perempuan bertanya: "Ustaz! Allah asyik sebut lelaki dapat bidadari. Apa pula kami orang perempuan dapat dalam syurga?" Soalan itu ada benarnya. Allah banyak menyebut perihal bidadari dalam syurga dan pastinya bidadari dipasangkan untuk lelaki. IBRAH Kecenderungan antara lelaki dan perempuan adalah berbeza. Lelaki cenderung kepada wanita manakala wanita kepada perhiasan. Ganjaran Allah tawarkan kepada hamba-Nya yang beriman di syurga adalah selari dengan kemahuan fitrah jantina masing-masing. Usah sibuk mempertikaikan keadilan Allah dalam menganugerahkan ganjaran bidadari kepada lelaki. Berusaha untuk melakukan amal ibadah sebagai 'tiket' ke syurga. Segala rasa cemburu terutama bagi wanita akan hilang setelah memperoleh limpahan nikmat di syurga. Maka yang mana satu antara nikmat Tuhan kamu, yang kamu hendak dustakan? Ia itu bidadari, yang hanya tinggal tetap di tempat tinggal masing- masing." (al-Rahman: 70-72) Dan banyak lagi firman Allah seperti (al-Baqarah: 25, Ali 'Imran: 15, al-Nisa': 57, al-Saffat: 48-49, al-Tur: 20, al-Waqiah: 22-23. Manakala wanita turut dijanjikan ganjaran hebat sesuai dengan kehendak dan fitrah mereka. Buktinya perhatikan ayat ini. Firman Allah ertinya: "(Mereka diberi ganjaran terbaik dengan dikatakan kepada mereka): "Masuklah kamu ke dalam syurga bersama isteri kamu (yang beriman), dengan menikmati sepenuh kegembiraan dan kesenangan." Diedarkan kepada mereka pinggan besar dan piala daripada emas; dan dalam syurga itu pula disediakan segala yang diingini oleh nafsu serta dipandang indah oleh mata; dan (dikatakan kepada mereka): "Kamu adalah tetap kekal di dalamnya." (al- Zukhruf: 70-71) Kesimpulannya, jika lelaki dijanjikan bidadari maka wanita juga ada habuannya tersendiri. Jika anda melihat Allah janjikan bidadari untuk lelaki, maka wanita punyai ganjaran tersendiri yang lebih luas sebagaimana disebut pada frasa - "Diedarkan kepada mereka pinggan besar dan piala daripada emas; dan dalam syurga itu pula disediakan segala yang diingini oleh nafsu serta dipandang indah oleh mata..." Pesan saya kepada semua, usahlah sibuk mempertikaikan keadilan Allah dengan ganjaran bidadari kepada lelaki di akhirat kelak kerana Allah Maha mengetahui keperluan kita. Tiada guna mencebik bibir kerana rasa tak puas hati dengan janji bidadari untuk orang lelaki sedangkan 'tiket ke syurga' belum tentu kita miliki kerana kosongnya poket kita daripada mata wang akhirat dalam bentuk iman, takwa dan amal soleh. Dapatkan 'tiketnya' dahulu, kemudian barulah bincang 'lot syurga' mana yang mahu didiami. Percayalah cakap saya, apabila sudah sampai ke syurga dan tenggelam dalam lautan emas, pakaian, kasut, beg tangan serta segala ganjaran syurga, cemburu anda kepada para suami akan hilang sama sekali. Antaranya ertinya: "Di dalam syurga itu terdapat bidadari yang pandangannya tertumpu (kepada mereka semata-mata), yang tidak pernah disentuh sebelum mereka oleh manusia dan jin." (al-Rahman: 56) Juga firman-Nya bermaksud: "Dalam kedua syurga itu juga terdapat (teman) yang baik akhlaknya, lagi cantik parasnya; DISKRIMINASI JANTINA? Sebenarnya tiada diskriminasi jantina dalam al- Quran. Untuk orang lelaki, Allah gunakan tarikan bidadari sesuai dengan fitrah mereka di dunia seperti yang disebut pada awal rencana ini. Potongan ayat ini sebenarnya memberi sebuah cek kosong yang hebat kepada golongan perempuan. Allah peruntukan untuk mereka segala nikmat hebat yang ALLAH mengurniakan ganjaran kepada hamba-Nya yang beriman di syurga selari dengan fitrah kemahuan masing- masing. - GAMBAR HIASAN